Nongentesimus XLV. ab humanatione Domini nostri Jesu Christi cum recurreret annus, dum residerem ego GIRFREDUS sanctæ Vesonsionensis Ecclesiæ Archiepiscopus in prædictâ civitate, cum clericis  laïcis ipsius Ecclesiæ filiis, adfuerunt ante nostram præsentiam monachi summæ Imperatricis, scilicet sanctæ Mariæ Dei Genitricis, ac Sancti Philiberti gloriosissimi Christi Confessoris, necnon  Sancti Valeriani egregii Martyris, Missi Aymini Abbatis ipsius loci, terrâ tenus nostram exorantes magnitudinem, ut terrulas  prata, quæ ex nostrâ ratione cum illorum terris ac pratis simul erant mixta, illis sub censu concederemus: maximè ob hanc causam, quòd ipsâ terrâ à nobis diù injustè abstractâ,  laïcis hominibus in beneficium data, importabilia ac gravia scandala sæpiùs ab ipsis invasoribus illis erant inlata. Quorum petitionem devoto animo suscipientes,  cum filiis nostræ Ecclesiæ diligenter tractantes, reperimus commune consilium hoc nobis fore utillimum, si servis Dei rurale opus exercentibus, aliquid præstaremus commodum. Nam  canonica auctoritas clamat, quòd libat Domino grata qui adflictis pellit adversa;  eò magìs debemus misereri, quò servos Dei in aliquo videmus affligi. Sunt quoque ipsæ res sitæ in pago Cabillonense, in villâ quæ vocatur Bellenata,  [In primis hoc est curtilus indominicatus qui terminatur à mane, terrâ supradictis sanctis. A medio die, terrâ Sanctæ Mariæ ex monte Jovis. A circio, terrâ ipsorum. A sero similiter. Infra istas terminationes hoc curtile cum omnibus ad illud aspicientibus, tàm curtiferis, terris cultis  incultis, exiis  regressis, silvis, pratis. Omnia  hæc omnia præfato Abbati, suísque successoribus, Monachísque præfati loci condonamus, eâ ratione ut annis singulis, festivitate Sancti Martini, XII. denarios in censu persolvant. Ne verò aliquis ex successoribus meis hoc factum aliquâ occasione possit calumniare, aut ex præsumptione dicat mehoc fecisse, me ex hoc excuso,  auctoritatem sacri Concilii Agathensis, in primis Cæsarii Episcopi, aliorúmque XXXIII. qui cum ipso fuerunt, ostendo, ut legat era XLV; qui capitulus ità habetur insertus; Terrulas, aut vineolas exiguas,  Ecclesiæ minùs utiles, aut longè positas parvas, Episcopus cum consilio fratrum distrahendi habeat potestatem.] Precor per Trinitatem inseparabilem,  per novem Ordines Angelorum,  principatum Apostolorum, diémque tremendi judicii, quicumque successores mei post hac miserabili vitâ in hoc ordine extiterint, ne in aliquo hoc factum inquietare præsumant; sed potiùs contra adversarios de quacumque parte venientes, protectores  adjutores existant: ut  ipsi à Deo, sanctísque omnibus ex hoc facto præmium cœleste recipiant. Ut ergo hæc auctoritas per succedentia tempora firmiorem obtineat vigorem, manu propriâ subter firmavi,  Gyrfredus Archiepiscopus SS. Ermenfredus SS. Odilo Præpositus SS. Rodfredus SS. Elgannus SS. Godubertus Archidiaconus, Sinforianus Præpositus. Bernierius Presbyter. Enulo Levita SS. Damcicus Decanus SS. Radoynus Presb. SS. Lozerannus SS. Germo SS. Dudinus Wimesus Presbyter. Bernerius Levita. Ego Presb. SS. Doddo Presb. SS. Rotbertus. Grimaldus Decanus. Aydencus Decanus. Amolus Decanus SS. Folcardus SS. Girbertus SS.  Ego Gyrfredus conscripsi  laudavi -- ad vicem Cancellarii Umberti Abbatis, anno DCCCC. XLV. Indictione III. XII. Kal. Junii, anno VIII. regnante Conrado serenissimo nostro Rege, feliciter, amen.